ИНФО О УДАРУ БРОДА У ПАНЧЕВАЧКИ МОСТ

Дана 26.12.2017.г. инспекција безбедности пловидбе заједно са припадницима речне полиције извршила је увиђај пловидбене незгоде у вези удара брода у стуб Панчевачког моста и утврдила да је самоходни теретни брод ЉИГ који је у саставу имао самоходни теретни брод ЋУПРИЈА, потискивач ТОРО 3 и две потиснице у низводној пловидби ударио у леви стуб низводног пловидбеног отвора. Брод ЉИГ плови под заставом Србије и власништво је фирме IST FORWARDING AND RIVER-MARITIME COMPANY DOO, са седиштем у Новом Београду, Бул. Михајла Пупина бр. 10.

Извршено је фотографисање затечених оштећења на стубу моста и пловилу. Фотографије су прослеђене управљачу моста на процену степена оштећења.

На основу утврђеног стања и узетих изјава сачиниће се извештај о пловидбеној незгоди на основу кога ће се даље поступати.

Шеф одсека за инспекцијске послове

Безбедности пловидбе

Божидар Јагодић